Den nye jernbane til lufthavnen er ved at tage sin spæde start. Fredag startede arbejdet med at bygge en ny vejbro over den planlagte jernbane til lufthavnen. I forbindelse med etableringen af den nye jernbanestrækning fra Lindholm Station til Aalborg Lufthavn, skal Thistedvej føres henover jernbanen på en ny bro, som efter planen skal stå færdig til december. Derfor kan det godt være en god idé at tage hjemmefra i bedre tid end man plejer, hvis man skal ud ad Thistedvej. Der bliver i den kommende tid nemlig etableret en omkørsel udenom arbejdsområdet indtil broen er færdigbygget. Det kommer til at betyde, at der vil være lavere hastighed på strækningen og derfor kan der i perioder forårsage køkørsel. Selve jernbanen til Aalborg lufthavn forventes at stå færdig ved udgangen af 2020.

Referat:
Arbejdet med at bygge en ny vejbro over den planlagte jernbane til Aalborg Lufthavn tog fredag sin begyndelse.